הנהגות נשיאי חב"ד בל"ג בעומר
אצל אדמו"רי חב"ד היה נחשב ל"ג בעומר כחג יוצא דופן משאר החגים והתבטא בהנהגות נדירות ושמחה מיוחדת, אחד המנהגים הנדירים והמיוחדים שהחל כבר אצל הבעל שם טוב הייתה היציאה לשדה עם חסידים.
אדמו"ר הזקן
בבוקרו של יום לאחר תפילת שחרית יצאו לשדה שם אמר האדמו"ר הזקן מאמרי חסידות. בשנה האחרונה התלווה אליו החסיד רבי פנחס רייזם שגם העלה את המאמר ששמע על הכתב.
האדמו"ר האמצעי 
בשנה שהתיישב האדמו"ר האמצעי בעיירה ליובאויטש חידש את קיום המנהג היציאה לשדה בל"ג בעומר, יום זה נחגג בצורה יותר שמחה ומסודרת מהדורות הקודמים.
חסידים ידעו שיום זה יש בו סגולה ועת רצון נדיר לקבל מהרבי ברכות ובעיקר לאלו שזקוקים לברכה להיפקד בילדים, במיוחד שהתגלגלו אצל הרבי מופתים רבים.
ההתנהלות של החגיגה הייתה כך:
ערכו סעודה קלה, שתיית משקה ואכילת ביצים מבושלות, ניגנו ורקדו.
הרבי לא היה נוטל ידיים לסעודה אך היה שותה משקה (למרות שהרופאים אסרו עליו).
הרבי אמר מאמר חסידות וציווה על זקני החסידים לספר סיפורים חסידים והנהגות מחגיגות ל"ג בעומר משנים עברו בשילוב דברי תורה ושיחות 
הרבי היה אומר מאמר חסידות. לאחר היה מבקש מזקני החסידים, לומר דברי תורה ושיחות שסיפרו בחגיגות ל"ג בעומר בשנים עברו.
אדמו"ר הצמח צדק
אצל אדמו"ר ה"צמח צדק" בל"ג בעומר היו חגיגות גדולות הן היו מתחילות כבר מערב ל"ג בעומר והיו עורכים הגרלות בין החסידים מי יזכה לערוך את הסעודה של ערב ל"ג בעומר.
את תפילת מנחה היו מתפללים מוקדם יחסית ומיד מכן היו מתחילים בסעודה, היו אוכלים דגים ובשר, חוזרים על דברי תורה, מנגנים ורוקדים ניגונים חסידיים ומספרים סיפורים חסידיים עד ערבית.
התפללו ערבית והמשיכו את השמחה והסעודה עד אור הבוקר, היו מתפללים שחרית בישוב הדעת עם כל הכוונה והיו יוצאים לשדות לסעודה חלבית והרבי היה אומר מאמר חסידות, באחד השנים גם ביקש שינגנו את הניגון של ארבע בבות.
אדמו"ר המהר"ש
בל"ג בעומר היה נוסע אדמו"ר מהר"ש עד פְרַעמאוָו – כפר ליד ליובאוישט.
אדמו"ר הרש"ב
אחרי תפילת שחרית היה עורך התוועדות קצרה בביתו בחדר האוכל, על השולחן היה משקה וביצים קשות קלופות, הרבי לקח ביצה עם מזלג, שם אותה בצלחת, חתך אותה בסכין לחצי וכל חצי חתך שוב לחצי לשניים לאורך. שרו ניגונים ואמר מאמר חסידות, היו מרשים לבחורים להיכנס להתוועדות זו.
אדמו"ר הרש"ב מינה את אחד מחסידיו שיקנה לזכותו את הדלקת המדורה שהייתה נהוגה באותם ימים דווקא בעיר חברון ואת ההדלקה במירון לא רצה לקנות. 
אדמו"ר הריי"צ
לא ידוע על תיאורים מיציאה לשדה בתקופתו, אך היה עורך לפעמים התוועדות לבני ביתו והמקורבים, לפעמים אף נתן לחסידים מאמר חסידות ללמוד.
הרבי מלך המשיח
הרבי הפך את ל"ג בעומר ליום מיוחד עם פעילות כבירה בהפצת המעיינות ובמיוחד אצל ילדי ישראל ועורר לעשות תהלוכות בכל מקום וכינוסי ילדים ולאמר 12 הפסוקים בכל אירוע.
בכך יביעו את הקשר שלהם למצוות התורה.
היו שנים בהם התוועד הרבי בליל ל"ג בעומר או במוצאי ל"ג בעומר ובמהלכם אמר מאמר חסידות.
מנהגי ל"ג בעומר:
1. לא אומרים תחנון.
2. עולים לקברו של רשב"י, הרבי הורה לעשות פעילות של הפצת המעיינות (מבצעים) ומי שקרוב לאוהל הריי"ץ יעלה לציון.
3. הנולד בתקופה שבין פסח לל"ג בעומר יעשה את התספורת בל"ג בעומר והנולד בין ל"ג בעומר לשבועות יעשה את התספורת בערב חג השבועות.
4. לכתחילה לא נוהגים לעשות חתונה בל"ג בעומר. (כיום כן נוהגים בתנאי שהחופה תהיה לפני השקיעה).
5. נוהגים לעשות מדורות אש, כי כל עניינו של רשב"י היה להאיר את העולם ע"י גילוי תורת פנימיות התורה וכל עינינו של רשב"י היה אור.
6. עורכים תהלוכות.
7. הרבי הורה לקבל החלטות במיוחד בעניינים של אהבת ישראל.
8. ל"ג בעומר הוא יום שמחה, שישו ושמחו בה' בכל לב ונפש.
9. עושים התוועדות.
10. יוצאים לשדות לשחק בחץ וקשת ולציין שבימי רשב"י לא נראתה הקשת בענן. והרבי מדגיש ומי הם המשחקים? בחורי ישראל הם המשחקים והמשחק הוא לימוד התורה וזה מתקן את כל ענייניהם של תלמידי רבי עקיבא. הם למדו תורה אך לא שמו לב לנותן התורה.
פנימיות ל"ג בעומר נותנת כח וביטול למה שעשו תלמידי רבי עקיבא שלא כיבדו אחד את השני. לימוד התורה מטרתו – ביטול ושפלות כנגד כל התורה והקדושה.
וזה מרומז בחץ וקשת – 
בקשת – נלחמים גם עם אויבים רחוקים.
והחץ – מסמל ביטול, ככל שהוא מקרב אותו לעצמו הוא נשלח רחוק יותר וכך מי שלומד תורה, מרחיק ממנו את כל ההפרעות (כל דבר שמעכב אותו מלהתקרב לה')
לכאורה כאשר רואים קשת זה מזכיר את המבול (דבר שלילי) אך הרבי מסביר לפי הזוהר כי כאשר רואים קשת בענן צריך לצפות לגאולה וזה סימן לביאת המשיח.
וכיון של"ג בעומר זה יום שהתגלתה בו פנימיות התורה (ספר הזוהר) שכתב רשב"י זה מראה לנו על גילוי תורתו של משיח ולכן משחקים בחץ וקשת.

